**Az 59. sorszámú Fegyverműszerész megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 863 01

1.2. Szakképesítés megnevezése: Fegyverműszerész

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: –

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: *–*

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya:70%

2.8. Szintvizsga: *–*

2.9. Az iskolai rendszerű képzésben az összefüggő szakmai gyakorlat időtartama: 5 évfolyamos képzés esetén a 9. évfolyamot követően 70 óra, a 10. évfolyamot követően 105 óra, a 11. évfolyamot követően 140 óra; 2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakör(ök)** |
| 3.1.2. | 7420 | Finommechanikai műszerész | Finommechanikai karbantartó és szervizműszerész |
| 3.1.3. | Fegyverműszerész |

3.2. A szakképesítés munkaterületének rövid leírása:

Rövid és hosszú lőfegyvereket javít, karbantart és felújít.

A szakképesítéssel rendelkező képes:

- biztosítani a karbantartáshoz, javításhoz és alkatrész után-gyártásához szükséges anyagokat

- előkészíteni a munkakörnyezetet

- megtervezni, megszervezni a munkavégzését

- kézi és gépi anyagmegmunkálást végezni

- alkatrész- és termék ellenőrzést végezni

- elvégezni a fegyverek állapotfelmérését

- elvégezni a fegyverek és a munkaeszközök karbantartását

- elvégezni a fegyver és tartozékainak javítását

- elvégezni a fegyveren az alkatrészek cseréjét

- elvégezni a céltávcső fegyverre való szerelését

- elvégezni a fegyverek hideg-, és melegbelövését

- fegyverlámpát szerelni

- szíjkengyelt felszerelni

- elvégezni a javított-, és alkatrészcserés fegyvereken az ellenőrzést

- hatástalanítani a forgalomból kivont fegyvert

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 55 863 02 | Vadászpuskaműves | szakképesítés*-*ráépülés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10163-12 | Gépészeti munkabiztonság és környezetvédelem |
| 4.4. | 10162-12 | Gépészeti alapozó feladatok |
| 4.5. | 10219-12 | Finommechanikai kötések |
| 4.6. | 10221-12 | Lőfegyverek javításának alapjai |
| 4.7. | 10220-12 | Lőfegyverek javítása |
| 4.8. | 11498-12 | Foglalkoztatás I (érettségire épülő képzések esetén) |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

Vizsgaremek elkészítése és dokumentációjának leadási határideje iskolai rendszerű képzés esetén legkésőbb az utolsó tanítási nap, iskolarendszeren kívüli képzés esetén a vizsga megkezdése előtt l hónap

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | | B | C |
| 5.2.1. | **A szakképesítés szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 10163-12 | Gépészeti munkabiztonság és környezetvédelem | | szóbeli |
| 5.2.4. | 10162-12 | Gépészeti alapozó feladatok | | gyakorlati |
| 5.2.5. | 10219-12 | Finommechanikai kötések | | szóbeli |
| 5.2.6. | 10221-12 | Lőfegyverek javításának alapjai | | szóbeli |
| 5.2.7. | 10220-12 | Lőfegyverek javítása | | gyakorlati |
| 5.2.8. | 11498-12 | Foglalkoztatás I (érettségire épülő képzések esetén) | | írásbeli |
| 5.2.9. | 11499-12 | Foglalkoztatás II. | | írásbeli |
| 5.2.10. | 11500-12 | Munkahelyi egészség és biztonság | | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Vizsgaremek és dokumentációjának elkészítése

A vizsgafeladat ismertetése: A vizsgaremek lehet fegyver-, vagy fegyveralkatrész-makett

A vizsgaremeknek tartalmazni kell a szakma sajátosságaiból adódó megmunkálási, szerelési feladatok közül az alábbi elemeket:

kézi és gépi forgácsolás

lemezmegmunkálás

hegesztés vagy forrasztás

csavarkötések

forgó-, sikló-alkatrészkapcsolatok

felületi megmunkálás

szerelési feladatok

A dokumentáció tartalma ("A/4" méretben iratgyűjtőbe kötve):

a termék megnevezése

anyagjegyzék

alkatrész rajzok

műveletterv

A vizsgafeladat időtartama: 0 perc

A vizsgafeladat értékelési súlyaránya: 30%

B) A vizsgafeladat megnevezése: Fegyver karbantartása, hibafelvételezése, javítása, alkatrészcserés javítása.

Javítás utáni ellenőrzése, a javítás dokumentálása a kiadott formanyomtatványon.

A vizsgafeladat ismertetése:

Vizsgálja meg a fegyvert.

Állapítsa meg a hibát, válassza meg a szükséges javítás technológiáját.

Válassza ki a javításhoz szükséges alkatrészeket.

Válassza ki a javításhoz szükséges szerszámokat.

Végezze el a javítást, valamint a szükséges karbantartási műveleteket.

Ellenőrizze a megjavított fegyver, fegyveralkatrész rendeltetésszerű működőképességét és biztonságos működését.

A kiadott formanyomtatványon dokumentálja az elvégzett munkát.

A vizsgafeladat időtartama: 300 perc

A vizsgafeladat értékelési súlyaránya: 40%

5.3.2. Központi írásbeli vizsgatevékenység

A vizsgafeladat megnevezése: –

A vizsgafeladat ismertetése: –

A vizsgafeladat időtartama: –

A vizsgafeladat értékelési súlyaránya: –

5.3.3. Szóbeli vizsgatevékenység

A vizsgafeladat megnevezése: Fegyverműszerész feladatok

A vizsgafeladat ismertetése: A központilag összeállított feladatsor a következő témaköröket tartalmazza:

Lőfegyverek javításának alapjai.

Gépészeti finommechanikai kötések.

Általános gépészeti munka-, baleset-, tűz- és környezetvédelmi feladatok

A vizsgafeladat időtartama: 30 perc (felkészülési idő 15 perc, válaszadási idő 15 perc)

A vizsgafeladat értékelési súlyaránya: 30%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv http://munka.hu/ című weblapján érhetők el a Szak- és felnőttképzés Vizsgák menüpontjában

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Mérőműszerek |
| 6.3. | Kézi fémforgácsoló szerszámok |
| 6.4. | Gépi fémforgácsológépek |
| 6.5. | Kézi szerszámok |
| 6.6. | Kisgépek |
| 6.7. | Hegesztő (ív-, láng-, AWI) berendezések |
| 6.8. | Forrasztó berendezések |
| 6.9. | Meleg barnító berendezés |
| 6.10. | Hatástalanított fegyverek |
| 6.11. | Fegyver makettek |
| 6.12. | Fegyver fődarabok és alkatrészek |
| 6.13. | Éles golyós-, és sörétes fegyverek |
| 6.14. | Idomszerek a főbb kalibertípusokhoz |
| 6.15. | Mérő és ellenőrző eszközök |
| 6.16. | Gáz-, riasztó, gumilövedékes fegyverek |
| 6.17. | Légfegyverek |
| 6.18. | Optikai eszközök, kereső-, céltávcsövek, spektív |
| 6.19. | Oktató, metszet lőszerek |
| 6.20. | Éles lőszerek |
| 6.21. | Kézi famegmunkáló szerszámok |
| 6.22. | Famegmunkáló gépek |
| 6.23. | Hőkezelő kemence |
| 6.24. | Számítógépek+szoftverek |
| 6.25. | Gép, műszer, berendezés dokumentáció |
| 6.26. | Egyéni védőeszközök, munkavédelmi eszközök |
| 6.27. | CNC forgácsoló gépek (maró és eszterga) |
| 6.28. | Lövedéksebesség mérő |
| 6.29. | Fegyverbelövőpad |
| 6.30. | Hidegbelövő készlet |

**7. EGYEBEK**

7.2. A képzés megkezdésének a feltétele: Büntetlen előélet és az erkölcsi bizonyítvány megléte